ব্যাংকারের কর্মের ওপরই ব্যাংকের সুনাম-দুর্নাম, সাফল্য-ব্যর্থতা নির্ভর করে। এই জন্য ব্যাংকারকে তার ব্যাংকের প্রডাক্ট স¤পর্কে স্বচ্ছ ধারণা রাখতে হবে। ব্যাংককেও সহজবোধ্য ভাষায় সার্কুলার এবং গ্রাহক নির্দেশিকা ডিজাইন করতে হবে। উল্লেখিত ব্যাংক মুনাফার সাথেই প্রযোজ্য আয়করের হার এবং পরিমাণ উল্লেখ করতে হবে। আয়কর কাটার আগে মুনাফার পরিমান এবং আয়কর কাটার পর মুনাফার পরিমাণ পাশাপাশি উল্লেখ করে দিতে হবে। ঋণ প্রদানের ক্ষেত্রেও সুদ বহির্ভূত প্রযোজ্য সকল চার্জ স্পষ্ট করে দিতে হবে। সুদ চক্রবৃদ্ধি প্রক্রিয়া, সুদ বকেয়া থাকলে আরোপিত জরিমানার পরিমাণ, সুদ কি ফিক্সড নাকি চেঞ্জেবল তাও বলে দিতে হবে। ঋণের বা ডিপিএস-এর কিস্তি মাসের কত তারিখের মধ্যে না দিতে পারলে জরিমানা হবে ইত্যাদিও বলে দিতে হবে।